CELEX: 62008TN0581
Language: fi
Date: 2008-12-29 00:00:00
Title: Asia T-581/08: Kanne 29.12.2008 — Perusahaan Otomobil Nasional v. SMHV — Proton Motor Fuel Cell (PM PROTON MOTOR)

21.3.2009   
            
            
               FI
            
            
               Euroopan unionin virallinen lehti
            
            
               C 69/42
            
         Kanne 29.12.2008 — Perusahaan Otomobil Nasional v. SMHV — Proton Motor Fuel Cell (PM PROTON MOTOR)
   (Asia T-581/08)
   (2009/C 69/95)
   Kannekirjelmän kieli: englanti
   Asianosaiset
   
      Kantaja: Perusahaan Otomobil Nasional Sdn. BHD (Shah Alam, Malesia) (edustajat: asianajajat J. Blind, C. Kleiner ja S. Ziegler)
   
      Vastaaja: sisämarkkinoiden harmonisointivirasto (tavaramerkit ja mallit) (tavaramerkit ja mallit)
   
      Vastapuoli valituslautakunnassa: Proton Motor Fuel Cell GmbH (Starnberg, Saksa)
   Vaatimukset
   
               —
            
            
               sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 1675/2007-1 9.10.2008 tekemä päätös on kumottava, kaikkia tavaroita ja palveluja koskeva väite N:o 501 306 on hyväksyttävä ja yhteisön tavaramerkkiä koskeva hakemus N:o 2 296 408 on hylättävä
            
         
               —
            
            
               vastaaja ja mahdollisesti myös vastapuoli valituslautakunnassa on velvoitettava korvaamaan oikeudenkäyntikulut ja valituslautakunnassa käydystä menettelystä aiheutuneet kulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Kuviomerkki ”PM PROTON MOTOR” luokkiin 7, 9 ja 42 kuuluvia tavaroita ja palveluja varten — hakemus N:o 2 296 408
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Sanamerkkiä ”PROTON” koskeva yhteisön tavaramerkkirekisteröinti N:o 198 564 luokkiin 12 ja 37 kuuluvia tavaroita ja palveluja varten; kuviomerkkiä ”PROTON” koskeva yhteisön tavaramerkkirekisteröinti N:o 1 593 201 luokkiin 12 ja 37 kuuluvia tavaroita ja palveluja varten; tavaramerkkisarjaa ”PROTON” koskeva Yhdistyneen kuningaskunnan tavaramerkkirekisteröinti N:o 1 322 343 luokkaan 37 kuuluvia palveluja varten; kuviomerkkiä ”PROTON” koskeva Yhdistyneen kuningaskunnan tavaramerkkirekisteröinti N:o 2 227 660 luokkiin 12 ja 37 kuuluvia tavaroita ja palveluja varten; sanamerkkiä ”PROTON DIRECT” koskeva Yhdistyneen kuningaskunnan tavaramerkkirekisteröinti N:o 2 182 057 luokkaan 12 kuuluvia tavaroita varten; sanamerkin ”PROTON” rekisteröinti Benelux-maissa, Tanskassa, Suomessa, Saksassa, Kreikassa, Irlannissa, Portugalissa ja Espanjassa
   
      Väiteosaston ratkaisu: Väite hyväksyttiin kokonaisuudessaan
   
      Valituslautakunnan ratkaisu: Riidanalainen päätös kumottiin ja väite hylättiin
   
      Kanneperusteet: Neuvoston asetuksen 40/94 8 artiklan 1 kohdan b alakohtaa on rikottu, koska valituslautakunta katsoi virheellisesti, että kyseisten tavaramerkkien välillä ei ole sekoittumisvaaraa, neuvoston asetuksen 40/94 8 artiklan 5 kohtaa on rikottu, koska valituslautakunta ei havainnut, että tavaramerkillä, johon väitemenettelyssä vedottiin, on mainetta Yhdistyneessä kuningaskunnassa.